**Megállapodás**

amely létrejött egyrészről

**Veszprém-Balaton 2023 Zártkörűen Működő Részvénytársaság** (székhely: [8200](https://www.opten.hu/cegtar/cimlista/?caddrsearch=2%3B202902A&caddrnovalchk=1&caddrsite=0) Veszprém, Óváros tér 9.; cégjegyzék szám: 19-10-500277; adószám: 23701142-2-19; képviseli: Markovits Alíz vezérigazgató), a továbbiakban: **Zrt**.

másrészről

**Veszprém-Balaton Régió Kultúrájáért Közalapítvány** (székhely: 8200 Veszprém, Óváros tér 9.; nyilvántartási szám: 19-01-0000227; adószám: 19264581-1-19; képviseli: Sigmond Eszter kuratóriumi elnök), a továbbiakban: **Alapítvány**.

harmadrészről,

..........XY Önkormányzata (székhely: ; törzsszám: ; adószám: képviseli: XYXY polgármester), a továbbiakban: **Partner,**

Zrt., Alapítvány és Partner együttes megnevezése a továbbiakban: **Felek**

**Preambulum**

Szerződő felek rögzítik, hogy Veszprém és a Balaton régió 2023-ra vonatkozóan elnyerte az Európa Kulturális Fővárosa (EKF) címet. A kulturális főváros cím elnyerése nem ok nélküli, hiszen Veszprém és az őt körülölelő Bakony- Balaton régió kiemelkedően gazdag kulturális élettel rendelkezik. Azonban ennek a címnek a viselése azt kívánja, hogy már az amúgy is pezsgő kulturális események, térségi együttműködések tovább gyarapodjanak és 2023-ra Veszprém városa és a hozzá kapcsolódó Bakony-Balaton régió az elnyert címhez méltóan, büszkén viselhesse Európa Kulturális Fővárosa címét.

**1. A megállapodás tárgya**

* 1. Jelen megállapodás aláírásával az Európa Kulturális Fővárosa – 2023 (a továbbiakban: EKF) cím viselésével összefüggésben Felek rögzítik, hogy a Preambulumban megjelölt célok elérése érdekében egymással együttműködési megállapodást kötnek, amelynek keretében a Zrt., az Alapítvány és a Partner egymással szorosan együttműködnek az EKF cím viselése és a hozzá kapcsolódó programok megvalósítása vonatkozásában.
  2. Felek rögzítik, hogy a jelen megállapodás alapján a Partner illetékességi területén, azaz ……………………… területén, jelen megállapodás tárgya, azaz EKF programban való részvételben érintett tevékenységét megvalósító gazdálkodó szervezet /civil szervezet és intézmény jogosulttá válik részt venni az EKF projektben a jelen megállapodásban foglaltak szerint.
  3. Partner nyilatkozik, hogy képviselő-testülete a …/2020.(… …) számú képviselő-testületi határozatával adott felhatalmazást az Önkormányzat képviseletében eljáró polgármesternek a megállapodás aláírására.

Felek rögzítik, és Partner tudomásul veszi, hogy az EKF projekt régiós megjelenése kapcsán a Zrt. és az Alapítvány más partnerekkel is együttműködési megállapodást köt, ezzel minden, a Veszprém-Balaton 2023 EKF régióban található településnek megadva az esélyt az EKF projektben való részvételre.

* 1. Felek rögzítik és a Partner tudomásul veszi, hogy az EKF projekt keretében megvalósításra kerülő programok vonatkozásában a Zrt. és az Alapítvány alapvetően a Veszprém-Balaton –Bakony régió érdekeit tartja szem előtt, így az EKF projekt keretében megvalósuló programok is a régiós érdeket, a régió kultúrájának és idegenforgalmának fellendítését szolgálják.

**2. A megállapodás időtartama**

2.1. Jelen megállapodás a megállapodás aláírásától - amennyiben az egyes aláírásokra eltérő időpontban kerül sor, úgy a legutolsó aláírás napjától - 2023. december 31. napjáig hatályos.

**3. Partner jogai és kötelezettségei**

3.1. A Partner köteles a 6.1. pontban foglalt hozzájárulási díjat megfizetni az Alapítvány részére.

3.2. Szerződő felek rögzítik és megállapodnak, hogy a Partner, illetve annak intézményei és szakosított szervei, továbbá a Partner illetékességi területén, az EKF programhoz való kapcsolódás vonatkozásában releváns tevékenységüket kifejtő civil szervezetek, gazdasági szervezetek, vállalkozások, intézmények jogosultakká válnak a Partner által megfizetett hozzájárulási díj megfizetését követően az EKF programhoz való kapcsolódási lehetőségekben való részvételre. A Partner és az előbbiekben felsorolt szereplők EKF programhoz történő kapcsolódási lehetőségeinek bemutatását jelen megállapodást 1. számú melléklete tartalmazza.

3.3. Felek rögzítik, valamint Partner tudomásul veszi, hogy a hozzájárulási díj megfizetése nem feltétlenül arányos az 1. számú mellékletben rögzített kapcsolódási lehetőségek révén a településen esetlegesen megvalósuló programok és projektek lebonyolítási költségeivel, valamint a hozzájárulási díj megfizetése nem jelenti azt, hogy a Partner által az 1.2 pontban megjelölt településen ténylegesen meg fog/meg tud valósulni az 1. számú mellékletben rögzített kapcsolódási lehetőségek keretében megvalósuló projektek vagy programok bármelyike is.

A Partner kijelenti, hogy minden tőle telhetőt megtesz annak érdekében, hogy az illetékességi területét érintő esetleges programok megvalósulhassanak.

3.4. A Partner tudomásul veszi, hogy az általa megfizetett hozzájárulási díj összege a megfizetéssel érintett naptári évre vonatkozik. A Partner továbbá tudomásul veszi, hogy az 1. számú mellékletben bemutatott kapcsolódási lehetőségek abban az esetben elérhetők a számára, amennyiben 2021, 2022 és 2023 vonatkozásában is vállalja és teljesíti a hozzájárulási díj megfizetését. A 2021-et követően csatlakozó Partner esetében is a teljes, 3 évet felölelő hozzájárulási díj megfizetése nyitja meg az 1. számú mellékletben foglalt kapcsolódási lehetőségeket az Önkormányzat és a 3.2. pontban felsorolt egyéb helyi szereplők számára.

A Partner tudomásul veszi, hogy a hozzájárulási díj megfizetésével támogatja a Veszprém- Balaton – Bakony régió kulturális fejlődését és hozzájárul az EKF cím megvalósításához. Továbbá Önkormányzat tudomásul veszi, valamint Alapítvány és a Zrt. nyilatkozik, hogy a Zrt. és az Alapítvány a Veszprém-Balaton –Bakony régióban található és a Zrt.-vel, valamint az Alapítvánnyal együttműködő más önkormányzatok által is megfizetett hozzájárulási díj összértékének többszörösét el kívánja költeni a régió kulturális életének fejlesztése és fellendítése érdekében ezzel is még vonzóbbá téve a régió településeit az idegenforgalom és a turisták számára

3.5. A Partner együttműködési kötelezettsége kapcsán az esetlegesen felmerülő, jelen megállapodás teljesítését akadályozó körülményeket haladéktalanul, legfeljebb az akadály felmerülésétől számított 5 munkanapon belül az Alapítvány, illetve a Zrt. tudomására kell hoznia.

3.6. Partnert jogosult információt kérni az EKF projekt, illetve az annak keretében megvalósítani tervezett programok, projektek kapcsán a Zrt.-től és az Alapítványtól.

3.7. Partner a jelen megállapodás aláírásával elfogadja az EKF projekt – előzetesen ismertetett és bemutatott - arculati elemeit és kötelezettséget vállal arra, hogy az arculati elemeket az EKF projekt kapcsán, a régiós együttműködés jegyében a nyomtatott, illetve online médiafelületein, sajtóanyagaiban az EKF kommunikációs szakembereinek iránymutatása alapján megjeleníti és használja. Továbbá Partner kötelezettséget vállal arra, hogy a Zrt. marketing és kommunikációs szakembereivel folyamatosan együttműködik és az általuk tett, az EKF projektre vonatkozó sajtó és média ajánlásokat lehetőségei szerint követi és betartja.

3.8. Jelen megállapodás teljesítésével kapcsolatban, amennyiben a Partner olyan információkhoz, adatokhoz fér hozzá, amelyek a Zrt., illetve az Alapítvány szempontjából bizalmas jellegűek (a gondoskodik azok bizalmasan történő kezeléséről, megfelelő védelméről, és egyben kötelezettséget vállal arra, hogy ezen adatokat és információkat csak a jelen megállapodás teljesítéséhez indokolt, szükséges mértékben és esetben használja fel. A titoktartási kötelezettség megszegése az együttműködési megállapodás azonnali hatályú felmondással történő megszűntetését vonja maga után.

**4. Zrt. jogai és kötelezettségei**

4.1. A Zrt, a jelen megállapodás aláírásával kijelenti, hogy rendelkezik az EKF projekt megvalósításához és teljesítéséhez szükséges tapasztalattal, valamint szakértelemmel.

4.2. A Zrt. kötelezettséget vállal arra, hogy a jelen megállapodás szerinti minden, a feladat teljesítésére irányuló tevékenységet a tőle elvárható szakértelemmel és gondossággal, a legjobb tudása szerint, a legnagyobb körültekintéssel, a magyar jogszabályoknak, szabványoknak, szakmai előírásoknak, illetve a jelen megállapodásban foglaltaknak megfelelően teljesíti.

4.3. A Zrt. köteles a Partner által a jelen megállapodás 3.6. pontja alapján kért információkat és egyéb felvilágosítást a 9.1-9.2. pontokban meghatározottak szerint a lehető leghamarabb, megadni. A Zrt. jelen megállapodás hatálya alatt előzetesen egyeztetett időpontokban rendelkezésre áll a Partner 9.1. pontban megjelölt kapcsolattartója számára és külön kérés alapján megadja a szükséges információkat és felvilágosítást.

4.4. A Zrt. köteles a jelen megállapodás teljesítését akadályozó körülményeket haladéktalanul és maradéktalanul, legkésőbb az akadály felmerülésétől számított öt munkanapon belül a 9.1-9.2. pontokban meghatározottak szerint a Partner, illetve az Alapítvány tudomására hozni.

4.5. A Zrt. kötelezettséget vállal arra, hogy a Partner részére biztosítja az EKF projekthez kapcsolódó arculati elemeket, valamint a marketing és kommunikációs szakemberein keresztül folyamatosan kapcsolatot tart a Partnerrel.

4.6. A Zrt. kötelezettséget vállal, hogy szorosan együttműködik az Alapítvánnyal és a Partnerrel a Partner által befizetett hozzájárulási díjak EKF projekt kapcsán történő felhasználása vonatkozásában.

4.7. A Zrt nyilatkozik, hogy a Partner által megfizetett hozzájárulási díj alapján lehetőséget biztosít a Partner, illetve az 1.2. pontban felsorolt szereplők részére, hogy az 1. számú mellékletben rögzített kapcsolódási lehetőségekkel éljen, azok révén bekapcsolódhasson az EKF projekt megvalósításába, azonban rögzíti, hogy a hozzájárulási díj megfizetése nem egyenesen arányos azzal, hogy a Partner az EKF projekt keretében megvalósuló programokban ténylegesen részt fog/részt tud venni.

4.8. Jelen megállapodás teljesítésével kapcsolatban, amennyiben Zrt. olyan információkhoz, adatokhoz fér hozzá, amelyek a partner, illetve az Alapítvány szempontjából bizalmas jellegűek (személyes adatok, üzleti titok), gondoskodik azok bizalmasan történő kezeléséről, megfelelő védelméről, és egyben kötelezettséget vállal arra, hogy ezen adatokat és információkat csak a jelen megállapodás teljesítéséhez indokolt, szükséges mértékben és esetben használja fel.

**5. Alapítvány jogai és kötelezettségei**

5.1. Alapítvány a jelen megállapodás aláírásával kijelenti, hogy rendelkezik az EKF projekt megvalósításához és teljesítéséhez szükséges tapasztalattal, valamint szakértelemmel.

5.2. Alapítvány kötelezettséget vállal arra, hogy a jelen megállapodás szerinti minden, a feladat teljesítésére irányuló tevékenységet a tőle elvárható szakértelemmel és gondossággal, a legjobb tudása szerint, a legnagyobb körültekintéssel, a magyar jogszabályoknak, szabványoknak, szakmai előírásoknak, illetve a jelen megállapodásban foglaltaknak megfelelően teljesíti.

5.3. Alapítvány köteles a Partner által a jelen megállapodás 3.6. pontja alapján kért információkat és egyéb felvilágosítást a 9.1-9.2. pontokban meghatározottak szerint a lehető leghamarabb, megadni. Az Alapítvány a jelen megállapodás hatálya alatt előzetesen egyeztetett időpontokban rendelkezésre áll a Partner jelen megállapodásban megjelölt kapcsolattartója számára és külön kérés alapján megadja a szükséges információkat és felvilágosítást.

5.4. Alapítvány köteles a jelen megállapodás teljesítését akadályozó körülményeket haladéktalanul és maradéktalanul, legkésőbb az akadály felmerülésétől számított öt munkanapon belül a 9.1-9.2. pontokban meghatározottak szerint Partner, illetve Zrt. tudomására hozni

5.5. Alapítvány kötelezettséget vállal, hogy szorosan együttműködik a Zrt.-vel és Partnerrel a Partner által befizetett hozzájárulási díjak EKF projekt kapcsán történő felhasználása vonatkozásában és nyilatkozik, hogy a hozzájárulási díjak teljes egészében az EKF projekt finanszírozására kerülnek ráfordításra.

5.6. Jelen megállapodás teljesítésével kapcsolatban, amennyiben Alapítvány olyan információkhoz, adatokhoz fér hozzá, amelyek a Partner, illetve a Zrt. szempontjából bizalmas jellegűek (személyes adat, üzleti titok), gondoskodik azok bizalmasan történő kezeléséről, megfelelő védelméről, és egyben kötelezettséget vállal arra, hogy ezen adatokat és információkat csak a jelen megállapodás teljesítéséhez indokolt, szükséges mértékben és esetben használja fel.

**6. Hozzájárulási díj**

6.1. A jelen megállapodás aláírásával Partner kötelezettséget vállal hozzájárulási díj megfizetésére. A hozzájárulási díj mértéke: 1 euró/év/fő illetve 2 euró/év/fő (kérjük kiválasztani a vonatkozó verziót: járásközpontok esetén a 2 eurós változatot, minden más település esetén az 1 eurós változatot). A hozzájárulási díj megfizetésének alapja a az 1.2 pontban megjelölt település tárgyévet megelőző év december 31. napjára megállapított lakónépessége. A hozzájárulási díjat az Alapítvány ………… Bank Nyrt./Zrt.-nél vezetett …………………………….. számú bankszámlájára átutalással kell teljesíteni az alábbiak szerint:

* 2021. évre vonatkozóan legkésőbb 2021. április 30. napjáig
* 2022. évre vonatkozóan legkésőbb 2022. április 30. napjáig
* 2023. évre vonatkozóan legkésőbb 2023. április 30. napjáig.

Az állandó lakosok számáról Partner, a Somogy/Veszprém/Zala (a vonatkozó verziót aláhúzni) Megyei Kormányhivatal hivatalos tájékoztatásának kézhezvételét követően, de legkésőbb a hozzájárulási díj megfizetésével egy időben köteles írásban nyilatkozni az Alapítvány felé.

6.2. A felek a hozzájárulási díj pénznemét Euróban (EUR) határozzák meg, amelyet azonban magyar forintban (HUF) kell megfizetni, a tárgyév első naptári félévének első napján érvényes MNB által nyilvántartott EUR-HUF középárfolyamon számított értékben.

A Szerződő felek rögzítik, hogy amennyiben a Partner a tárgyévre esedékes hozzájárulási díjat a tárgyévet megelőző évben be kívánja fizetni, akkor az esedékes díjat a befizetés évének (a tárgyévet megelőző év) december hó 1. napján érvényes MNB által nyilvántartott EUR-HUF középárfolyamon kell megfizetni.

6.3. A hozzájárulási díjat Áfa fizetési kötelezettség nem terheli.

6.4. A Partner által az Alapítványnak megfizetett hozzájárulási díj teljes egészében az EKF projekt finanszírozására kerül felhasználásra.

6.5. Szerződő felek rögzítik, hogy a hozzájárulási díj megfizetésének ténye és a hozzájárulási díj mértéke nem egyenesen arányos a Partner által megjelölt település, illetve annak az illetékességi területén megvalósuló programok, projektek léptékével. és megrendezésével.

6.6. A hozzájárulási díj teljes mértékben az EKF projekt megvalósításához, valamint a Veszprém-Balaton-Bakony régió kultúrájának és idegenforgalmában fellendítéséhez történő hozzájárulásnak minősül. Partner tudomásul veszi és elismeri, hogy a tárgyévben megfizetett hozzájárulási díj összegét sem részben, sem pedig egészben nem jogosult visszakövetelni az Alapítványtól, valamint nem jogosult továbbá annak bármilyen jogcímen történő megtérítését igényelni a Zrt.-től, illetve az Alapítványtól.

6.7. Szerződő felek rögzítik, hogy a Partner és az egyéb szereplők csak és kizárólag akkor jogosultak a jelen megállapodás alapján az EKF projektben való részvételre, amennyiben a 6.1. pontban részletezett fizetési ütemezés minden elemét – akár a 6.1. pontban megjelölt időpontokig vagy akár előbb is - maradéktalanul teljesítik.

**7. Vis maior**

7.1. Felek mentesülnek a jelen megállapodásban rögzített kötelezettségeik teljesítése alól abban az esetben, ha az EKF projekt megvalósítását bármilyen vis maiornak tekinthető körülmény meggátolja vagy akadályozza. A Felek ilyen vis maior eseménynek tekintik különösen a természeti és más katasztrófákat (pl. villámcsapás, földrengés, árvíz, tűzvész, robbantás, járvány), háborús vagy más konfliktusokat (zendülés, rendzavarás, zavargások, sztrájk, forradalom, államcsíny, polgárháború, terrorcselekmények), embargót stb.

Szerződő felek rögzítik és megállapodnak, hogy a Partner akkor sem követelheti a hozzájárulási díj teljes vagy arányos visszafizetését, ha vis maior esemény bekövetkezése miatt részben vagy egészben lehetetlenül az EKF projekt megvalósítása.

Vis maior esetén, amennyiben az EKF program eredetileg tervezett léptékű megvalósítása meghiúsul, és a Partner által képviselt településen működő önkormányzati vagy egyéb jogosult szereplők a Partner általa befizetett összeget el nem érő támogatásban részesültek, a fennmaradó összeg erejéig a Partner által befizetett összegnek megfelelő keret felhasználásáról a Felek közösen rendelkeznek.

**8. A megállapodás megszűnése és megszűntetése**

8.1. Jelen megállapodás megszüntethető:

* közös megegyezéssel, írásban;
* bármelyik fél általi felmondással a 8.3. pontban foglaltak szerint;
* Zrt. vagy az Alapítvány 8.4. pont szerinti azonnali hatályú felmondása esetén;
* bármelyik fél jogutód nélkül megszűnése esetén;
* Amennyiben a jelen megállapodásában foglaltak okafogyottá válnak.

8.2. Szerződő felek megegyeznek, hogy a jelen megállapodás 2023. december 31. napján hatályát veszti és ezzel a megállapodás meg is szűnik.

8.3. Szerződő felek rögzítik, hogy jelen megállapodást bármelyik fél jogosult a tárgyév utolsó napjára felmondani.

A jelen megállapodás bármelyik fél általi felmondása esetén Partner a tárgyévben megfizetett hozzájárulási díjat nem jogosult visszakövetelni vagy annak megtérítését igényelni. Amennyiben Partner a felmondással érintett tárgyévben még nem fizette meg a hozzájárulási díjat, úgy a felmondás közlését követő 15 napon belül köteles az Alapítvány részére megfizetni a tárgyévre vonatkozó hozzájárulási díjat.

Szerződő felek rögzítik, hogy a Partner a hozzájárulási díj megfizetése nélkül jogosult a jelen megállapodást 2020. december 31. napjáig felmondani. Amennyiben a felmondás idejéig a 2021. évre esedékes hozzájárulási díjat Partner már megfizette, nem jogosult azt visszakövetelni.

8.4 A Zrt. vagy az Alapítvány jogosult a jelen megállapodást azonnali hatállyal felmondani amennyiben a Partner nem fizeti meg a tárgyévre vonatkozó – a 6.1. pontban rögíztett – hozzájárulási díjat, valamint ha a Partner megszegi a 3.8. pont szerinti titoktartási kötelezettségét.

**9. Kapcsolattartás, értesítések**

9.1. Felek megállapodnak, hogy a megállapodás teljesítése érdekében az alábbi nevesített kapcsolattartó személyeket jelölik ki és kötelezettséget vállalnak arra, hogy a kapcsolattartó személyében, elérhetőségében, továbbá az értesítési címekben, teljesítési helyekben bekövetkező változás esetén a változást megelőzően 3 munkanappal, de legkésőbb a változáskor egymást írásban értesítik.

A Zrt. kapcsolattartója:

…………………………

E-mail: …………………….

Telefon:……………………….

Az Alapítvány kapcsolattartója:

....................................

E-mail:

Telefon:

A Partner kapcsolattartója:

…………………………

E-mail: …………………….

Telefon:……………………….

9.2. Az egymáshoz intézett értesítések akkor tekinthetők kézbesítettnek, amennyiben azt a másik félnek a fentiekben meghatározott értesítési címére címezve írásban – levél vagy a Felek által előzetesen elfogadott rendszer által visszaigazolt e-mail útján – küldik meg a kapcsolattartásra kijelölt személyeknek.

**10. Vegyes rendelkezések**

10.1. Szerződő felek a megállapodást közös megegyezéssel, írásban bármikor módosíthatják.

10.3. Felek kötelezettséget vállalnak arra, hogy mindent megtesznek annak érdekében, hogy békés úton rendezzék a megállapodással kapcsolatban, vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkező esetleges jogvitáikat és kizárólag az egyeztetések eredménytelensége esetén fordulnak a bírósághoz a polgári perrendtartásról szóló 2016. évi CXXX. törvény (Pp.) szabályai szerint. Felek a jogvitáik rendezésére – pertárgyértéktől és hatáskörtől függően – kikötik a Veszprémi Törvényszék és a Veszprémi Járásbíróság kizárólagos illetékességét.

10.4. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény (Ptk.), továbbá a vonatkozó egyéb jogszabályok rendelkezéseit kell alkalmazni.

Felek a megállapodásban foglalt feltételekkel egyetértenek, azokat elfogadják, és mint akaratukkal mindenben megegyezőt, jóváhagyólag írják alá.

*Kelt: Veszprém, ……………*

|  |  |  |
| --- | --- | --- |
| **………………………………………….**  **Veszprém-Balaton 2023 Zrt.**  **képviseletében**  **Markovits Alíz vezérigazgató** | **…………………………………………..**  **Veszprém-Balaton Régió Kultúrájáért Közalapítvány**  **képviseletében**  **Sigmond Eszter kuratóriumi elnök** | **…………………………………………..**  **XY Önkormányzata**  **képviseletében**  **XYXY**  **polgármester** |

1. számú melléklet

Veszprém-Balaton régió településeinek kapcsolódási lehetőségei a Veszprém-Balaton 2023 Európa Kulturális Fővárosa programhoz

2018 decemberében Veszprém város a régióval közösen elnyerte az Európa Kulturális Fővárosa címet. A projekt megvalósításának koordinálására, veszprémi székhellyel létrejött a Veszprém-Balaton 2023 Zrt. és a Veszprém-Balaton Régió Kultúrájáért Közalapítvány.

A Veszprém-Balaton régió települései, amennyiben részt kívánnak venni a 2023 végéig tartó programsorozatban, ún. EKF-es tagság megváltásával csatlakozhatnak. A programban való részvétel, azaz az EKF-tagság minden kulturális, gazdasági, turisztikai előnyével együtt, a települések részéről pénzügyi hozzájárulással jár. A járásközpontok esetében ez évente 2 euró/lakos hozzájárulás jelent, míg a többi település esetében ez az összeg 1 euró/lakos/év. A 2021 – 2023 között esedékes hozzájárulási díjfizetési kötelezettséggel szeretnénk biztosítani, hogy a résztvevő önkormányzatok, valamint a területükön, az EKF projektben való részvételben érintett tevékenységet megvalósító gazdálkodó szervezetek, civil szervezetek és intézmények, stb. valóban sajátjuknak érezzék a programot, annak minden pozitív hozadékával együtt, s közben felelősséggel viseltessenek a saját maguk által vállalt programok megvalósításáért, azok színvonalas végrehajtásáért.

Az alábbi táblázat összefoglalóan mutatja, hogy milyen előnyökkel jár a Veszprém-Balaton 2023 programjában való részvétel, az ahhoz történő csatlakozás:

|  |  |
| --- | --- |
| Hazai és nemzetközi szintű marketing és kommunikáció  Szakmai háttér-támogatás biztosítása | 1. **Általános előnyök** 2. Hazai és európai szintű kommunikáció és marketing, amelynek kiemelt célja a régió újrapozícionálása. 3. Szakmai és menedzsment háttértámogatás, szükség esetén szakmai mentorálás biztosítása   Az egyik talán legfontosabb, EKF-es tagsággal járó előny a települések hazai és európai szintű marketingje és láthatósága lesz, amellett, hogy minden, a régióban megvalósuló programhoz a nemzetközi kommunikáción túl magas szintű szakmai segítséget, managementet vagy akár kurátori támogatást is tudunk biztosítani. |
| Minden csatlakozó település számára nyitva álló pályázati források | 1. **Kisléptékű közösségi pályázatok**   Jellemzően civil közösségek, de kisebb, önkormányzati, illetve piaci szereplők által megvalósítható projektek, rendezvények támogatása (pl. szezonhosszabbító programok, helyi közösségek, alkotók bemutatkozását támogató programok, nagyobb EKF projektek helyi szervezésű kísérőrendezvényei stb.)  Első kiírás várható ideje: 2020/21 tele, majd ezt követően rendszeres pályázati fordulók előreláthatólag 2023 végéig folyamatosan. |
| 1. **Általános pályázati felhívások**   Általános pályázati felhívások alapján önkormányzati, civil, piaci szereplők által, a Veszprém-Balaton 2023 EKF program céljaival összhangban álló, adott esetben az EKF saját projektjeit kiegészítő projektek, programok, programsorozatok saját megvalósításának támogatása.  Első kiírás várható ideje: 2020/21 tele (kisebb pályázatok már most folyamatban) |
| 1. **Pályázati keret a járásközpontok számára**   Kifejezetten 2023-as évben megvalósuló kiemelt kulturális rendezvény támogatása az EKF régió járásközpontjaiban. Legfeljebb 50 millió Ft/járásközpont támogatás erejéig a Veszprém-Balaton 2023 régióban a település kulturális arculatát hosszú távon is erősítő nagyrendezvények előkészítését és megvalósítását támogatja az EKF. |
| 1. **A Veszprém-Balaton 2023 Zrt. által megvalósított projektek, produkciók lehetséges helyszínei**   A Veszprém-Balaton 2023 Zrt. által megvalósítani tervezett saját projektek számára a lehetséges helyszínek minden esetben az EKF-tagság mellett döntő, a hozzájárulási díjat befizető településeken kerülnek kiválasztásra. |
| Kommunikációs együttműködések | 1. **Már meglévő és működő projektek, rendezvények kommunikációs és marketingtámogatása**   Kommunikációs együttműködések a már létező események, kezdeményezések vonatkozásában. Az EKF 2021-2023 között, felfutó jelleggel erőteljes hazai és nemzetközi kommunikációs kampányt valósít meg. E kampány során partnerséget tervezünk a régió kisebb-nagyobb meghatározó kulturális rendezvényeivel, amely révén kölcsönösen erősítjük egymás (az EKF brand és a partner rendezvény) hazai és nemzetközi ismertségét. |